CELEX: 62005CA0049
Language: el
Date: 2008-05-08 00:00:00
Title: Υπόθεση C-49/05 P: Απόφαση του Δικαστηρίου (τέταρτο τμήμα) της 8ης Μαΐου 2008 — Ferriere Nord SpA κατά Επιτροπής των Ευρωπαϊκών Κοινοτήτων και Ιταλικής Δημοκρατίας (Αναίρεση — Κρατικές ενισχύσεις — Επίσημη διαδικασία εξετάσεως — Κοινοτικοί κανόνες-πλαίσιο σχετικά με τις κρατικές ενισχύσεις για την προστασία του περιβάλλοντος — Δικαίωμα των ενδιαφερομένων — Πρόσκληση υποβολής παρατηρήσεων — Άρθρο 88, παράγραφος 2, ΕΚ — Κανονισμός (ΕΚ) 659/1999 — Δικαιολογημένη εμπιστοσύνη — Ασφάλεια δικαίου — Επένδυση που έχει ως σκοπό την προστασία του περιβάλλοντος)

21.6.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 158/2
            
         Απόφαση του Δικαστηρίου (τέταρτο τμήμα) της 8ης Μαΐου 2008 — Ferriere Nord SpA κατά Επιτροπής των Ευρωπαϊκών Κοινοτήτων και Ιταλικής Δημοκρατίας
   (Υπόθεση C-49/05 P) (1)
   
   (Αναίρεση - Κρατικές ενισχύσεις - Επίσημη διαδικασία εξετάσεως - Κοινοτικοί κανόνες-πλαίσιο σχετικά με τις κρατικές ενισχύσεις για την προστασία του περιβάλλοντος - Δικαίωμα των ενδιαφερομένων - Πρόσκληση υποβολής παρατηρήσεων - Άρθρο 88, παράγραφος 2, ΕΚ - Κανονισμός (ΕΚ) 659/1999 - Δικαιολογημένη εμπιστοσύνη - Ασφάλεια δικαίου - Επένδυση που έχει ως σκοπό την προστασία του περιβάλλοντος)
   (2008/C 158/02)
   Γλώσσα διαδικασίας: η ιταλική
   Διάδικοι
   
      Αναιρεσείουσα: Ferriere Nord SpA (εκπρόσωποι: W. Viscardini και G. Donà, avvocati)
   
      Αντίδικοι κατ' αναίρεση: Επιτροπή των Ευρωπαϊκών Κοινοτήτων (εκπρόσωπος: V. Di Bucci) και Ιταλική Δημοκρατία (εκπρόσωποι: I. Braguglia και M. Fiorilli, avvocato dello Stato)
   Αντικείμενο της υποθέσεως
   Αίτηση αναιρέσεως της αποφάσεως του Πρωτοδικείου (τέταρτο πενταμελές τμήμα) της 18ης Νοεμβρίου 2004, T-176/01, Ferriere Nord SpA κατά Επιτροπής των Ευρωπαϊκών Κοινοτήτων, περί απορρίψεως της προσφυγής-αγωγής που είχε ασκήσει η αναιρεσείουσα, με αντικείμενο, αφενός, την ακύρωση της αποφάσεως 2001/829/ΕΚ, ΕΚΑΧ της Επιτροπής, της 28ης Μαρτίου 2001, για την κρατική ενίσχυση την οποία η Ιταλία προτίθεται να εφαρμόσει υπέρ της Ferriere Nord SpA (ΕΕ L 310, σ. 22), με την οποία κηρύχθηκε ασυμβίβαστη με την κοινή αγορά η κοινοποιηθείσα ως σκοπούσα στην προστασία του περιβάλλοντος ενίσχυση που η αυτόνομη περιφέρεια Friuli-Venezia Giulia (Ιταλία) προετίθετο να χορηγήσει στην αναιρεσείουσα υπό τη μορφή χρηματοοικονομικής συνεισφοράς σε επενδύσεις για την αγορά ελάστρου δομικών πλεγμάτων, για τη μείωση του θορύβου και της ποσότητας αποβλήτων που παράγονται υπό τη μορφή οξειδίων σιδήρου, και, αφετέρου, την αποκατάσταση της ζημίας που η αναιρεσείουσα ισχυρίστηκε ότι υπέστη μετά την έκδοση της άνω αποφάσεως της Επιτροπής
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Απορρίπτει την αίτηση αναιρέσεως.
            
         
               2)
            
            
               Καταδικάζει την Ferriere Nord SpA στα δικαστικά έξοδα.
            
         
               3)
            
            
               Η Ιταλική Δημοκρατία φέρει τα δικαστικά της έξοδα.
            
         
      (1)  ΕΕ C 82 της 2.4.2005.